Mir sta še isto leto prelomila Hunyadi in kralj Vladislav III. Poljski s križarskim pohodom na Varno, ki se je končal z njunim katastrofalnim porazom v bitki pri Varni. Križarska vojska pod Hunyadijevim poveljstvom je bila poražena tudi v bitki na Kosovskem polju leta 1448. Đurađ je sultana obvestil, da Hunyadi načrtuje nov križarski pohod, ki je bil zadnji poskus v srednjem veku, da bi Osmane izgnali iz jugovzhodne Evrope. Ogrska je kljub temu, da se je bila po porazu na Kosovskem polju sposobna obraniti se pred Osmanskim cesarstvom, v 16. stoletju prišla pod osmansko oblast. Branković je po ogrskem porazu na Kosovu Hunyadija ujel in ga imel zaradi osebnih sporov nekaj časa v ječi v Smederevu.